Македонско-косовски односи

Македонско-косовски односи се дипломатски односи меѓу Република Косово и Република Македонија.
1 Дипломатски односи
Неформалните односи започнале на 9 октомври 2008 година кога Македонија го признала Косово по нејзиното прогласување независност од Србија на 17 февруари истата година. Во октомври 2009 година, Косово потпишало договор за повторно прилагодување на границата со Македонија со размена на некои земји.  На 17 октомври 2009 година, републиките службено воспоставиле дипломатски односи. На 12 ноември 2009 година, Македонија ја надградила својата Канцеларија за врски во Приштина во Амбасада; наскоро требал да биде именуван амбасадор. Косовската амбасада во Албанија е акредитирана во Македонија.
2 Патување
Македонија го признала косовскиот пасош на 12 јули 2008 година пред целосното дипломатско признавање на Република Косово. Граѓаните на Република Косово можат да останат 90 дена без виза во Македонија. Граѓаните на Македонија можат да останат во Република Косово 90 дена без виза.
3 Историја
Пред признавањето, претседателот Бранко Црвенковски рекол ''„Република Македонија ќе одлучи за својот став кога ќе сметаме дека е најсоодветно за нашите интереси.''''[Република Македонија] би го следела ставот на НАТО и на Европската унија за Косово, но нациите во двете организации допрва треба да заземат заеднички став.“'' Демократската партија на Албанците ја напуштила владината коалиција на 13 март 2008 година, откако не ги исполни нивните шест барања, признавајќи ја независноста на Косово како едно од нив. Сепак, таа се вратила на 24 март 2008 година, откако побарала признавање на Косово. На 27 март 2008 година, министерот за надворешни работи на Македонија, Антонио Милошоски ја даде следнава изјава: „Во поздравување на конструктивната позиција на Република Македонија во однос на Косово, Комисијата за надворешни работи на Европскиот парламент изрази загриженост поради доцнењето на техничка демаркација на границата Република Македонија-Косово и побара ова прашање да се реши согласно предлогот на Ахтисари“. Ова ја повтори поддршката на Македонија за планот на Ахтисари за Косово, кој бил одобрен од Министерството за надворешни работи една година претходно, на 30 март 2007 година. На 10 јули, портпаролот на Министерството за надворешни работи, Петар Чулев, објавил дека Македонија ќе прифати нови косовски пасоши. Али Ахмети, водач на партијата Демократска унија за интеграција, рекол дека Македонија ќе го признае Косово откако ќе се решат проблемите околу демаркацијата на границата. (Демократската унија за интеграција била член на владината коалиција, но Ахмети немал никаква улога како министер во владата.) Македонија има 158.7 км граница со Косово. На 12 мај 2009 година Ѓорге Иванов станал нов претседател на Македонија. Набргу по неговата инаугурација, Иванов го поканил косовскиот претседател Фатмир Сејдиу да биде првиот државник што ќе ја посети Македонија во неговиот мандат, но Сејдиу ја откажал посетата на Македонија, бидејќи посетата била планирана да биде неформална средба. Косовската страна очекувала целосна службена средба меѓу двајца државници. Следните недели имало нешто како криза во односите на двете земји. Имало дури и шпекулации дека Македонија може да ја врати одлуката да го признае Косово како независна држава. Сепак, Скопје службено негирало дека сака да го врати признавањето на Косово. Односите било нормализирани наскоро на регионален состанок.
Билатералните односи меѓу двете соседни земји биле оценети како добри, а македонските Албанци се сметаат за силен мост за поврзување со Косово. Во декември 2021 година, претседателот на Република Македонија, Стево Пендаровски, го посетил Косово. Ова бил првпат претседател на оваа соседна земја да го посети Косово во службена посета. Во март 2022 година, претседателот на Собранието на Македонија, Талат Џафери, на средбата со претседателот на Република Косово, Вјоса Османи, во Приштина изјавил дека Македонија безрезервно го поддржува членството на Косово во НАТО, Советот на Европа и другите меѓународни организации.
4 Галерија
5 Поврзано
* Надворешни односи на Македонија
* Надворешни односи на Косово
* Македонско-српскки односи
*
6 Забелешки и фусноти
Забелешки:
а.
Наводи: